Q=9	C=9	SS=0	LS=0	PS=0	DC=0	LC=0	SD=0	BS=0	G0=8	G1=6	G2=2	DLID=kaa_Latn	BODY=«Smart Astana» mobıldik qosymshasynda otandyq radıolardy tyńdaýǵa bolady\n2019 jylǵy 9 jeltoqsan 09:40\nNUR-SULTAN. QazAqparat - «Smart Astana» mobıldik qosymshasy arqyly endi qazaqstandyq radıolardy tyńdaýǵa bolady. Bul týraly Nur-Sultan qalasy ákiminiń orynbasary Málıka Bekturova málim etti, dep habarlaıdy QazAqparat.\n«Óz telefonyńyzda mýzykany tegin tyńdaǵyńyz kele me? Endi ol «Smart Astana» mobıldik qosymshasynda qoljetimdi. Oǵan eń tanymal tórt radıo endi. Olar – Qazaq radıosy, «Classic» radıosy, «Shalqar» radıosy jáne «Astana» radıosy», - dep jazdy M.Bekturova Telegram-da.\nAıta keteıik búginde «Smart Astana» mobıldik qosymshasynda 70-ten astam servıs pen qyzmet túrleri usynylǵan. Olardyń arasynda eń kóp suranysqa ıe fýnktsııalar - dáriger qabyldaýyna jazylý, ákimshilik aıyppuldar men zańbuzýshylyqtardy tekserý, eńbekke jaramsyzdyq paraǵynyń túpnusqalyǵyn, túrǵyn úı kezegin, kóliktiń tehnıkalyq baqylaýyna qatysty málimetterdi kórý.«Budan bólek, osy platformada qaıyrymdylyq jobasyna aqshany jyldam jáne qaýipsiz aýdarýǵa bolady. ıAǵnı, kraýdfandıngilik platforma ashyq», - deıdi ákim orynbasary.\n#Nur-Sultan #BAQ #Ákimdik #Tsıfrlyq Qazaqstan